Komission asetus (EY) N:o 1563/2001, annettu 31 päivänä heinäkuuta 2001, tiettyjen perustamissopimuksen liitteeseen I kuulumattomina tavaroina vietävien maataloustuotteiden vientituen myöntämisjärjestelmän soveltamista koskevista yksityiskohtaisista säännöistä ja tuen määrän vahvistamisperusteista annetun asetuksen (EY) N:o 1520/2000 muuttamisesta



Virallinen lehti nro L 208 , 01/08/2001 s. 0008 - 0013



Komission asetus (EY) N:o 1563/2001, annettu 31 päivänä heinäkuuta 2001, tiettyjen perustamissopimuksen liitteeseen I kuulumattomina tavaroina vietävien maataloustuotteiden vientituen myöntämisjärjestelmän soveltamista koskevista yksityiskohtaisista säännöistä ja tuen määrän vahvistamisperusteista annetun asetuksen (EY) N:o 1520/2000 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93(1), sellaisena kuin se on viimeksi muutettuna asetuksella (EY) N:o 2580/2000(2) ja erityisesti sen 8 artiklan 3 kohdan ensimmäisen alakohdan, sekä katsoo seuraavaa: (1) On tarpeen selventää ja täsmentää tiettyjä komission asetuksen (EY) N:o 1520/2000(3), sellaisena kuin se on muutettuna asetuksella (EY) N:o 2390/2000(4), säännöksiä tukitodistuksista sekä liitteen D käyttöä koskevia tiettyjä säännöksiä. (2) Tukitodistusten käytön tehostamiseksi olisi säädettävä näiden todistusten siirrettävyydestä niin, ettei kuitenkaan suosita keinottelutarkoituksessa tehtyjen hakemusten määrän kasvua. Tämän vuoksi vaikuttaa asianmukaiselta nimetä siirronsaaja ennen todistushakemuksen jättämistä. (3) Olisi täsmennettävä, että toimija säilyttää oikeutensa tukeen, jos hän on noudattanut sovellettavia säännöksiä eikä ole jättänyt erityistä tukihakemusta kolmen kuukauden kuluessa siitä päivästä, jona tulliviranomaiset ovat hyväksyneet vienti-ilmoituksen. Olisi myös täsmennettävä, että tällöin vakuus tai tukitodistusta vastaava vakuuden osa menetetään. (4) On tarpeen säätää tukitodistuksiin sovellettavista yksityiskohtaisista säännöksistä kolmannessa maassa avatun tarjouskilpailun osalta, jotta eurooppalaiset toimijat voivat esittää tarjouksen kilpailukykyisissä olosuhteissa. Menettelyn yksinkertaistamiseksi olisi kuitenkin noudatettava suurelta osin maataloustuotteiden tuonti-, vienti- ja ennakkovahvistustodistusmenettelyn soveltamista koskevista yhteisistä yksityiskohtaisista säännöistä 9 päivänä kesäkuuta 2000 annetun komission asetuksen (EY) N:o 1291/2000(5), sellaisena kuin se on viimeksi muutettuna asetuksella (EY) N:o 1095/2001(6), 49 artiklassa jo säädettyä menettelyä. (5) Hallinnollisen yksinkertaistamisen vuoksi vaikuttaa suotavalta säätää vakuuden vapauttamista koskevista yksityiskohtaisista erityissäännöistä. On tarpeen täsmentää muun muassa osittaisen vapauttamisen edellytykset ja vähimmäismäärä, jonka alle jäävä vakuus voidaan vapauttaa vaikka se kuuluisi periaatteessa menettää. (6) Tukikelpoisten maataloustuotteiden vientimahdollisuuksien hyödyntämiseksi täysimääräisesti olisi säädettävä asetuksen (EY) N:o 1291/2000 35 artiklan säännöksiä vastaavista säännöksistä ja kannustettava koko budjettikauden ajan palauttamaan nopeasti todistukset, joita ei ole käytetty kokonaan. (7) Tässä asetuksessa tarkoitettujen muutosten vuoksi olisi mukautettava viittaukset asetuksen (EY) N:o 1291/2000 artikloihin. (8) Käytettävissä olevan rahoituksen hyödyntämiseksi tehokkaammin ja yhteisön kansainväliset sitoumukset huomioon ottaen on tarpeen säätää sen rajan mukauttamista koskevista erityissäännöistä, jonka ylittävältä osalta tiettyjen viejien ei tarvitse esittää todistuksia. Lisäksi on tarpeen säätää erityissäännöksistä, jotta toimijat, jotka eivät enää halua hyötyä todistusten esittämistä koskevasta vapautuksesta budjettikauden vaihtuessa, voivat soveltaa tehokkaasti asetuksen (EY) N:o 1520/2000 14 artiklan 2 kohdassa säädettyä rajaa. Jotta voitaisiin varmistaa yhteisön kansainvälisten sitoumusten noudattaminen varainhoitovuoden lopussa, sen lisäksi olisi säädettävä yksityiskohtaisista erityissäännöistä vastaavan budjettikauden aikana annettuihin tukitodistuksiin liittyvien maksujen keskeyttämiseksi. (9) Tukitodistusten käyttöönoton jälkeen saadun kokemuksen perusteella on tarpeen mukauttaa asetuksen (EY) N:o 1520/2000 liitteessä F säädettyjä menettelyjä. (10) Tiettyjä tämän asetuksen säännöksiä olisi voitava soveltaa 9 päivästä heinäkuuta lähtien. Tämän seurauksena on välttämätöntä, että voimaantulopäivä on heti julkaisupäivän jälkeen. (11) Tässä asetuksessa säädetyt toimenpiteet ovat perustamissopimuksen liitteeseen I kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 1520/2000 seuraavasti: 1) Korvataan 6 artiklan 3 kohta seuraavasti: "3. Tukitodistusta ei voi siirtää, sen käyttää todistuksenhaltija, sanotun kuitenkaan rajoittamatta 6 a artiklan säännösten soveltamista." 2) Lisätään 6 a artikla seuraavasti: " 6 a artikla 1. Todistuksista johtuvat velvoitteet eivät ole siirrettävissä. Todistuksenhaltija voi siirtää todistuksesta johtuvat oikeudet todistuksen voimassaoloaikana, jos siirto tapahtuu ainoastaan yhden siirronsaajan hyväksi todistusta ja sen otetta kohti ja jos siirron hyväksyvän siirronsaajan nimi ja osoite ilmoitetaan tukitodistushakemuksen 20 kohdassa viimeistään hakemusta jätettäessä. Siirto koskee määriä, joita ei ole vielä merkitty todistukseen tai kaikkiin sen otteisiin. Ennen todistuksen antamista on merkittävä 22 kohtaan seuraava maininta, jota täydennetään hakemuksessa annettujen ohjeiden mukaisesti. 'Oikeudet voidaan mahdollisesti siirtää ... (siirronsaajan nimi ja osoite).' Jos mahdollisen siirronsaajan nimeä ja osoitetta ei ole merkitty todistushakemuksen yhteydessä, 6 kohta yliviivataan. 2. Siirronsaaja ei voi siirtää edelleen oikeuttaan mutta voi palauttaa sen todistuksenhaltijalle. Tällaisessa tapauksessa todistuksen myöntävän elimen on merkittävä todistuksen 6 kohtaan jokin seuraavista maininnoista: - retrocesión al titular, el ... - tilbageføring til indehaveren den ... - Rückübertragung af den Bescheinigungsinhaber am ... - εκ νέου παραχώρηση στο δικαιούχο στις ... - rights transferred back to the titular holder on [date] - rétrocession au titulaire le ... - retrocessione al titolare in data ... - aan de titularis geretrocedeerd op ... - retrocessão ao titular em ... - palautus todistuksenhaltijalle ... (päivämäärä) - återbördad till licensinnehavaren den ... 3. Jos todistuksenhaltija pyytää siirtoa tai jos siirronsaaja palauttaa oikeutensa, todistuksen myöntänyt elin tai kunkin jäsenvaltion nimeämä elin tai jokin niistä merkitsee todistukseen tai tarvittaessa sen otteeseen: a) siirronsaajan nimen ja osoitteen 1 kohdan mukaisesti tai 2 kohdassa tarkoitetun maininnan, b) tämän merkinnän päivämäärän leimallaan varmennettuna. 4. Siirto tai palautus tulee voimaan merkintäpäivänä." 3) Lisätään 7 artiklaan 5 kohta seuraavasti: "5. Tuki, jota on haettu erityishakemuksella, joka ei ole vienti-ilmoitus, myönnetään sovellettavin edellytyksin, erityisesti 6 artiklassa säädetyin edellytyksin. Vastaavaa todistusta, jota pidetään kyseisen määrän osalta käyttämättömänä, ei voida käyttää uudestaan tämän määrän osalta. Jos 4 kohdan toisessa alakohdassa tarkoitettua kolmen kuukauden määräaikaa ei noudateta, 3 kohdassa tarkoitettua velvoitetta ei voida katsoa täytetyksi ja siten 11 artiklassa säädetty vakuus menetetään kyseisen määrän osalta, sanotun kuitenkaan rajoittamatta edellisen alakohdan soveltamista.". 4) Lisätään 10 a artikla seuraavasti: " 10 a artikla 1. Tätä artiklaa sovelletaan sellaisiin vientituen ennakkovahvistuksen sisältäviin todistuksiin, joita on haettu kolmannessa tuojamaassa avattua tarjouskilpailua varten. Tarjouskilpailuina pidetään kolmansien maiden julkisten toimielinten tai kansainvälisten julkisoikeudellisten elinten avoimia kutsuja esittää määrätyn ajan kuluessa tarjouksia, joiden hyväksymisen mainitut elimet ratkaisevat. Tätä artiklaa sovellettaessa asetuksen (EY) N:o 800/1999 36 artiklan 1 kohdan c alakohdassa tarkoitettuja asevoimia pidetään tuojamaana. 2. Viejä, joka on osallistunut tai joka haluaa osallistua 1 kohdassa tarkoitettuun tarjouskilpailuun, voi 8 artiklan 5, 6 ja 9 kohdasta poiketen ja 10 kohdassa säädetyin edellytyksin, jos 3 kohdassa tarkoitetut edellytykset täyttyvät, hakea yhtä tai useampaa todistusta, jotka myönnetään ainoastaan, jos tarjouskilpailu ratkaistaan viejän hyväksi. 3. Tämän artiklan säännöksiä sovelletaan ainoastaan, jos tarjouskilpailuilmoituksessa on vähintään seuraavat tiedot: - tuojana oleva kolmas maa sekä elin, joka avaa tarjouskilpailun, - tarjouskilpailuun osallistuvien tarjousten jättämisen määräpäivä, - tuotteiden määrä, jota tarjouskilpailuilmoitus koskee. Asianomainen on todistusta hakiessaan velvollinen antamaan nämä tiedot todistuksen myöntävälle elimelle. Todistuksia koskevat hakemus tai hakemukset voidaan jättää aikaisintaan 15 päivää ennen tarjousten jättämisen määräpäivää, mutta ne on jätettävä viimeistään kello 13 sinä päivänä, jolloin tarjousten jättämisen määräaika päättyy. Määrä, jolle todistusta tai todistuksia haetaan, ei saa olla suurempi kuin tarjouskilpailussa mainittu vastaava määrä 1 kohdan ensimmäisessä alakohdassa mainitun ennakkovahvistetun määrän mukaisesti. Siinä ei oteta huomioon sallittuja poikkeamia tai tarjouskilpailuilmoituksessa määrättyjä varauksia. 4. Poiketen siitä, mitä asetuksen (EY) N:o 1291/2000 15 artiklan 2 kohdassa säädetään, vakuutta ei tarvitse antaa todistusta haettaessa. 5. Jollei ylivoimaisesta esteestä muuta johdu, hakijan on tarjousten jättämisen määräaikaa seuraavien 44 päivän kuluessa ilmoitettava todistuksen myöntävälle elimelle kirjeitse tai kirjallisena televiestinä, jonka on oltava todistuksen myöntävällä elimellä viimeistään 44 päivän määräajan päättymispäivänä: a) joko tarjouskilpailun ratkaisemisesta hänen hyväkseen; b) tai siitä, että tarjouskilpailua ei ole ratkaistu hänen hyväkseen; c) tai että hän ei ole osallistunut tarjouskilpailuun; d) tai että hakijalla ei ole mahdollisuutta saada tietoonsa tarjouskilpailun tuloksia tässä määräajassa hakijasta riippumattomista syistä. 6. Todistushakemuksia ei hyväksytä, kun tukitodistushakemuksiin sovellettavana, todistusten myöntämistä koskevana määräaikana on toteutettu 8 artiklan 8 kohdan toisen alakohdan mukainen todistusten antamisen keskeyttävä toimenpide. Mikään erityistoimenpide, joka on toteutettu mainitun määräajan päättymisen jälkeen, ei voi olla kyseisen tarjouskilpailun osalta esteenä todistuksen tai useampien todistusten antamiselle, jos todistuksen hakija on noudattanut seuraavia edellytyksiä: a) 3 kohdan ensimmäisessä alakohdassa tarkoitetut tiedot osoitetaan oikeiksi asianmukaisin asiakirjoin; b) tarjouskilpailun voittaminen todistetaan; c) sopimus esitetään; tai d) kun sopimuksen puuttuminen perusteellaan, todisteeksi sopimuspuolen tai sopimuspuolten kanssa tehdyistä sitoumuksista esitetään asiakirjat, mukaan lukien sopimuspuol(t)en pankin vahvistus siitä, että ostajan rahoituslaitos on avannut peruuttamattoman remburssin sovitun toimituksen osalta, e) todistuksen antamiseksi vaadittava vakuus annetaan. Todistus tai todistukset myönnetään ainoastaan 3 kohdan ensimmäisen alakohdan ensimmäisessä luetelmakohdassa tarkoitetulle maalle. Todistuksissa on oltava maininta tästä tarjouskilpailusta. Kokonaismäärän, jolle todistus tai todistukset on myönnetty, on oltava yhtä suuri kuin vastaava 1 kohdan ensimmäisessä alakohdassa mainitun ennakkovahvistetun määrän mukainen kokonaismäärä, jonka osalta tarjouskilpailu on ratkaistu hakijan hyväksi ja josta hakija on esittänyt d alakohdassa tarkoitetun sopimuksen tai asiakirjat; tämä määrä ei saa olla suurempi kuin haettu määrä. Poiketen siitä, mitä 9 artiklan 1 kohdassa ja 9 artiklan 2 kohdan ensimmäisessä ja toisessa alakohdassa säädetään, tukitodistus, joka myönnetään tämän artiklan mukaisin ehdoin, on voimassa sen myöntämispäivästä alkaen asetuksen (EY) N:o 1291/2000 23 artiklan 2 kohdan mukaisesti. Tukitodistus on voimassa enintään todistuksen myöntämiskuukautta seuraavan kahdeksannen kuukauden loppuun asti tai kunkin vuoden syyskuun 30 päivään asti, jos tämä ajankohta on aikaisemmin. Ennakkovahvistustasot ovat siinä tapauksessa voimassa todistuksen viimeiseen voimassaolopäivään. Todistusta ei voi myöntää sitä määrää vastaavalle määrälle, jonka osalta tarjouskilpailua ei ole ratkaistu hakijan hyväksi tai jonka osalta hakija on jättänyt noudattamatta jotakin toisen alakohdan a, b, c ja e alakohdassa tai tarvittaessa toisen alakohdan a, b, d ja e alakohdassa täsmennetyistä edellytyksistä. Todistuksen tai todistusten haltija on pääasiallisesti vastuussa kaikkien aiheettomasti maksettujen tukien palauttamisesta, kun todetaan, että todistus tai todistukset on myönnetty sellaisen sopimuksen tai d alakohdassa säädetyn sitoumuksen perusteella, joka ei vastaa kolmannen maan avaamaa tarjouskilpailua. 7. Edellä 5 kohdan b, c ja d alakohdassa tarkoitetuissa tapauksissa todistusta ei myönnetä 3 kohdassa tarkoitetun hakemuksen perusteella. 8. Jos todistuksen hakija ei noudata 5 kohdan säännöksiä, todistusta ei myönnetä. Jos hakija kuitenkin esittää todistuksen myöntävälle virastolle todisteen tarjousten jättämistä koskevan määräajan siirtymisestä: - enintään 10 päivällä, hakemus jää voimaan ja 5 kohdassa tarkoitettujen tietojen toimittamista koskeva 44 päivän määräaika alkaa tarjousten jättämisen uudesta määräpäivästä, - yli 10 päivällä, hakemus ei enää ole voimassa. 9. a) Jos tarjouskilpailun voittaja osoittaa toimivaltaisen viranomaisen edellyttämällä tavalla, että hänestä itsestään riippumattomista syistä, joita ei pidetä ylivoimaisena esteenä, tarjouskilpailun avannut elin on purkanut sopimuksen, toimivaltaisen viranomaisen on vapautettava vakuus, jos muihin käytettäviin perustuotteisiin verrattava korkeinta tukimäärää vastaava ennalta vahvistettu perustuotteeseen liittyvä vientituen määrä vastaa vähintään todistuksen viimeisenä voimassaolopäivänä voimassa ollutta vientituen määrää. b) Jos tarjouskilpailun voittaja osoittaa toimivaltaisen viranomaisen edellyttämällä tavalla, että hänestä itsestään riippumattomista syistä, joita ei pidetä ylivoimaisena esteenä, tarjouskilpailun avannut elin on määrännyt sopimukseen tehtävistä muutoksista, toimivaltainen viranomainen voi jatkaa todistuksen ja ennakkovahvistustodistuksen voimassaoloaikaa 30 päivään syyskuuta. c) Jos tarjouskilpailun voittaja esittää todisteen siitä, että tarjouskilpailuilmoituksessa tai tarjouskilpailun seurauksena tehdyssä sopimuksessa määrätään vähintään yli viiden prosentin sallitusta poikkeamasta tai varauksesta ja että elin käyttää hyväkseen tätä lauseketta avattuaan tarjouskilpailun, vientivelvoitetta pidetään täytettynä, kun viety määrä on enintään 10 prosenttia pienempi kuin määrä, jolle todistus on myönnetty, jos muihin käytettäviin perustuotteisiin verrattava korkeinta tukimäärää vastaava ennalta vahvistettu perustuotteeseen liittyvä vientituen määrä on vähintään yhtä suuri kuin todistuksen viimeisenä voimassaolopäivänä voimassa olevan vientituen taso. Tällöin 12 artiklan 4 kohdassa säädetty 95 prosentin määrä korvataan 90 prosentilla. d) Vertailtaessa ennalta vahvistetun ja todistuksen viimeisenä voimassaolopäivänä voimassa olevan tuen määrää on tarvittaessa otettava huomioon muut yhteisön sääntelyssä säädetyt maksut. 10. Poiketen siitä, mitä 8 artiklassa säädetään, todistushakemuksia voidaan jättää kyseisen artiklan mukaisin edellytyksin kunkin budjettikauden lokakuun ensimmäisestä päivästä alkaen. Jäsenvaltioiden on ilmoitettava viipymättä komissiolle 3 kohdan ensimmäisessä alakohdassa tarkoitetut tiedot sekä kunkin haetun todistuksen jättöpäivä ja aika sekä kutakin todistusta vastaavat määrät. Komissio ilmoittaa jäsenvaltioille kahden työpäivän kuluessa kyseisen ilmoituksen toimittamisesta, voidaanko 12 kohdan kolmatta alakohtaa soveltaa. 11. Komissio voi keskeyttää sellaisten hakemusten osalta, joita ei ole vielä jätetty, 2 kohdan soveltamisen 8 artiklan 8 kohdan toisessa ja kolmannessa alakohdassa säädetyin edellytyksin. 12. Sovellettaessa 6 kohdan ensimmäistä alakohtaa komissio voi arvioida, ettei kansainvälisten sitoumusten noudattaminen vaarannu, jos samaa tarjouskilpailua, jossa yksi tai useampi toimija on jättänyt yhden tai useamman vielä hyväksymättömän todistushakemuksen, vastaavan määrän kokonaissumma on enintään kaksi miljoonaa euroa. Tämä raja voidaan kuitenkin nostaa neljään miljoonaan euroon, jollei mikään budjettikauden alun jälkeen julkaistuista ja 8 artiklan 5 kohdassa tarkoitetuista vähennyskertoimista ole suurempi kuin 50 prosenttia. Tukitodistusta ei myönnetä toimijalle, jos kyseinen määrä lisättynä määriin, joille on jo jätetty todistushakemus saman tarjouskilpailun osalta, ylittää soveltamisrajan." 5) Korvataan 12 artikla seuraavasti: " 12 artikla 1. Sovellettaessa 8 artiklan 5 ja 8 kohdassa tarkoitettua vähennyskerrointa vakuus vapautetaan viipymättä siihen määrään asti, joka saadaan kertomalla muodostunut määrä vähennyskertoimella. 2. Kokonaisvakuudesta vapautetaan 94 prosenttia silloin, kun hakija luopuu todistushakemuksestaan 8 artiklan 6 kohdan mukaisesti. 3. Vakuus vapautetaan kokonaisuudessaan silloin, kun todistuksenhaltijan tukihakemukset koskevat enintään 95:tä prosenttia määrästä, jolle todistus on annettu. Jäsenvaltiot voivat haltijan pyynnöstä vapauttaa vakuuden osittain suhteessa tuotemääriin, joista 7 artiklan 4 kohdassa tarkoitettu todiste on esitetty ja jos on esitetty todiste siitä, että on haettu määrää, joka vastaa viittä prosenttia todistuksessa ilmoitetusta määrästä. 4. Jos tukitodistusta ei ole käytetty 95 prosentin osalta määrästä, jolle se on annettu, vakuudesta menetetään enintään 25 prosenttia seuraavasta erotuksesta: 95 prosenttia määrästä, jolle todistus on annettu, vähennettynä tosiasiallisesti käytetyllä määrällä. Lisäksi jos menetettävän vakuuden kokonaismäärä on enintään 60 euroa todistusta kohti, jäsenvaltio vapauttaa vakuuden kokonaan. 5. Kuitenkin - jos todistus tai sen ote palautetaan sen myöntäneelle elimelle todistuksen voimassaoloajan ensimmäistä kahta kolmannesta vastaavan ajanjakson aikana, vastaavaa vakuuden määrää, joka on pidätettävä, alennetaan 40 prosenttia. Tässä tarkoituksessa mikä tahansa osa päivästä lasketaan kokonaiseksi päiväksi, - jos todistus tai sen ote palautetaan sen myöntäneelle elimelle todistuksen voimassaoloajan viimeistä kolmannesta vastaavan ajanjakson aikana tai sen voimassaoloajan päättymistä seuraavan kuukauden aikana, vastaavaa vakuuden määrää, joka on pidätettävä, alennetaan 25 prosenttia. Edellisen alakohdan säännöksiä sovelletaan ainoastaan niihin todistuksiin ja todistusten otteisiin, jotka on palautettu todistuksen myöntäneelle elimelle sen budjettikauden aikana, jolle todistukset on myönnetty, ja edellyttäen että ne on palautettu yli 30 päivää ennen kyseisen kauden päättymistä." 6) Korvataan 14 artiklan 2 ja 3 kohta seuraavasti: "2. Tämän artiklan säännöksiä sovelletaan sellaisen toimijan harjoittamaan vientiin, jolla ei ole ollut kyseisen budjettikauden alusta alkaen hallussaan tukitodistusta ja jolla ei ole hallussaan todistusta vientipäivänä. Niiden hakemusten kokonaismäärän, jotka tällainen toimija on jättänyt liitteessä F olevan VI osan 2 kohdassa säädetyin edellytyksin kyseisen budjettikauden aikana ennen kyseistä vientiä koskevan hakemuksen jättämistä, on oltava alle 50000 euroa. Edellä olevaa alakohtaa sovellettaessa, jos toimivaltainen viranomainen pitää tarkasteltavana olevaa hakemusta asetuksen (EY) N:o 800/1999 5 artiklan 1 kohdassa tarkoitettuna vienti-ilmoituksena, toimivaltainen viranomainen voi hyväksyä hakemuksen päivämääräksi päivämäärän, jona tulliviranomaiset hyväksyvät kyseisen vienti-ilmoituksen. Tätä artiklaa sovelletaan ainoastaan siinä jäsenvaltiossa, jossa tavarat on valmistettu tai koottu. 3. Jäsenvaltioiden on toimitettava komissiolle viimeistään kunkin kuukauden 5 päivänä tieto tämän artiklan mukaisesti edellisen kuukauden 16 päivästä kuukauden loppuun myönnettyjen vientitukien määristä ja viimeistään kunkin kuukauden 20 päivänä tieto tämän artiklan mukaisesti kyseisen kuukauden 1 päivästä 15 päivään myönnettyjen vientitukien määristä. Jos jäsenvaltioiden komissiolle ilmoittamien määrien summa yltää 20 milj. euroon, komissio voi keskeyttää tämän artiklan 1 ja 2 kohdan soveltamisen sellaiseen vientiin, jolle ei ole annettu todistusta. Komissio voi tarkistaa toisessa alakohdassa budjettikauden osalta säädettyä määrää ottaen huomioon jäsenvaltioiden ensimmäisen alakohdan mukaisesti ilmoittamat määrät sekä yhteisön kansainvälisten sitoumusten noudattamisen. Tällaisessa tapauksessa komissio julkaisee uuden määrän Euroopan yhteisöjen virallisessa lehdessä." 7) Korvataan 15 artiklan 2 kohta seuraavasti: "2. Poiketen siitä, mitä 1 kohdassa säädetään, seuraavia asetuksen (EY) N:o 1291/2000 säännöksiä ei sovelleta tässä asetuksessa tarkoitettuihin tukitodistuksiin: - 9, 12, 14, 21, 24, 32, 33, 35, 42, 46, 47, 49 ja 50 artikla, - 8 artiklan 2 kohta, - 8 artiklan 4 kohta, - 18 artiklan 1 kohta, - 36 artiklan 5 kohta.". 8) Muutetaan 16 artikla seuraavasti: a) Korvataan 3 kohdan toinen alakohta seuraavasti: "Jos kyseinen tavara on mainittu liitteen D sarakkeessa 1 ja 2, asianomainen voi nimenomaisesta pyynnöstään saada tuen, jonka laskemiseksi huomioon otettava perustuotteiden laatu ja määrä on määritettävä vientitavaran määrityksen tuloksena olevien tietojen ja liitteessä D vahvistetun vastaavuustaulukon perusteella. Toimivaltainen viranomainen vahvistaa edellytykset, joiden mukaisesti määritys on tehtävä.". b) Korvataan 8 kohta seuraavasti: "8. Kunakin vuonna 1 päivän lokakuuta ja 15 päivän lokakuuta välisenä aikana tapahtuneelle viennille ei voida maksaa tukea ennen lokakuun 16 päivää. Jos komissio katsoo, että yhteisön kansainvälisten sitoumusten noudattaminen saattaa vaarantua, budjettikaudeksi annetun tukitodistuksen nojalla tapahtunutta vientiä koskevia ja kyseisen kauden jälkeen maksettaviksi tarkoitettuja tukia ei voida maksaa ennen lokakuun 16 päivää. Tällöin asetuksen (EY) N:o 800/1999 49 artiklan 8 kohdan ensimmäisessä alakohdassa tarkoitettua määräaikaa voidaan väliaikaisesti pidentää kolmeen kuukauteen ja 15 päivään. Jos edellistä alakohtaa sovelletaan, komissio julkaisee kyseisen säännöksen Euroopan yhteisöjen virallisessa lehdessä viimeistään 20 päivänä syyskuuta.". 9) Muutetaan liite F seuraavasti: a) Korvataan I luvun 2 kohta seuraavasti: "2. Otsikon 'vienti- tai ennakkovahvistustodistus' alla on oltava leima, jossa on maininta: 'Tukitodistus, liitteeseen I kuulumattomat tavarat'. Tämä maininta voi olla tietokoneistettu. Hakijan on täytettävä 4, 8, 17 ja 18 kohta ja tarvittaessa 7 kohta. Summa merkitään euroina 17 ja 18 kohtiin. 13-16 kohtaa ei täytetä. Hakijan on ilmoitettava kohdassa 20, aikooko hän käyttää tukitodistustaan ainoastaan siinä jäsenvaltiossa, jossa tukitodistus on annettu, vai hakeeko hän koko yhteisössä voimassa olevaa todistusta. Hakijan on ilmoitettava kohdassa 20 maininnalla '8 artiklan 1 kohta' tai muulla toimivaltaisen viranomaisen hyväksymällä maininnalla, koskeeko hakemus 8 artiklan 1 kohdassa tarkoitettua todistusta, tai maininnalla '8 artiklan 8 kohta' tai muulla toimivaltaisen viranomaisen hyväksymällä maininnalla, koskeeko hakemus 8 artiklan 9-10 kohdassa tarkoitettua todistusta. Hakijan on ilmoitettava hakemuksen jättöpäivä ja paikka ja allekirjoitettava tukitodistushakemus. Elintarvikeapua varten tehtävien todistushakemusten osalta hakijan on täytettävä myös 20 kohta, johon on merkittävä yksi 10 artiklassa tai komission asetuksen (EY) N:o 259/98(7) 3 artiklassa tarkoitetuista maininnoista." b) Korvataan II luvun 3 kohta seuraavasti: "3. Tukitodistuksen otetta koskeva hakemus Tukitodistuksen haltija voi hakea todistuksen otetta sellaiselle määrälle, joka ei ylitä alkuperäisen todistuksen käytettävissä olevaa jäännöstä otteen antamispäivänä erityisesti, jos haltija aikoo harjoittaa vientiä, josta ei jätetä tukihakemusta jäsenvaltiossa, jossa tukitodistus on myönnetty. Tällöin alkuperäiseen todistukseen merkitään otehakemuksen määrä ja ote annetaan asetuksen (EY) N:o 1291/2000 liitteen I mukaiselle lomakkeelle laaditun hakemuksen perusteella, jossa on oltava seuraavat tiedot: - kohtiin 1 ja 2 on merkittävä sen tukitodistuksen myöntävän elimen nimi, jolle otetta haetaan, sekä mainitun alkuperäisen todistuksen numero, - kohtaan 4 on merkittävä todistuksenhaltijan nimi, - kohtiin 17 ja 18 on merkittävä otteella haettu määrä euroina." c) Korvataan IV luku seuraavasti: "IV Sellaisten koko yhteisössä käytettävien tukitodistusten antaminen, jotka eivät sisällä ennakkovahvistusta Kyseiset tukitodistukset täytetään samoin kuin III kohdassa tarkoitetut todistukset. Todistuksen 21 kohta yliviivataan. Jos tällaisen tukitodistuksen haltija hakee myöhemmin tuen ennakkovahvistusta, hänen on palautettava alkuperäinen todistus ja mahdollisesti annetut todistusotteet. Todistuksen kohtaan 22 on merkittävä ja täydennettävä maininta 'Tuki on voimassa ..., vahvistettu ennakolta...'". 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Edellä 1 artiklan 2 ja 5 kohtaa sovelletaan todistuksiin, joita on haettu 9 päivästä heinäkuuta 2001 lähtien ja jotka vastaavat 1 päivästä lokakuuta 2001 lähtien toteutunutta vientiä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä heinäkuuta 2001. Komission puolesta Frederik Bolkestein Komission jäsen (1) EYVL L 318, 20.12.1993, s. 18. (2) EYVL L 298, 25.11.2000, s. 5. (3) EYVL L 177, 15.7.2000, s. 1. (4) EYVL L 276, 28.10.2000, s. 3. (5) EYVL L 152, 24.6.2000, s. 1. (6) EYVL L 150, 6.6.2001, s. 25. (7) EYVL L 25, 31.1.1998, s. 39.